تورکیه, امریکا قوشمه ایالتلری مدافعه وزیرلیگی نینگ, جنوبی قبرس روم رهبریتی نی ملی محافظ لر بیروسی ایالت اورتاقلیگی پروگرامی گه کیریتگن لیگی نی قتتیق قاره لب چیقدی.
تورکیه جمهوریتی تشقی ایش لر وزیرلیگی تامانیدن بیریلگن بیاناتده, "امریکا قوشمه ایالتلری مدافعه وزیرلیگی نینگ, جنوبی قبرس روم رهبریتی نی امریکا مدافعه وزیرلیگی چوکاتیده گی ملی محافظ لر بیروسی ایالت اورتاقلیگی پروگرامی گه کیریتگن لیگی نی قتتیق قاره له یمیز" دییه قید ایتیلدی.
بیاناتده, ایکّی هفته آلدین جنوبی قبرس روم رهبریتی گه قره تیلگن قورال تحریمی نی بیکار قیلگن امریکا نینگ بو ینگی آدیمی نینگ تورکیه جهتی دن هیچ بیر شکلده ایضاح ایتیلیشی نینگ ممکن ایمس لیگی معلوم قیلیندی.
بیاناتده, "امریکا قوشمه ایالتلری اوشبو آدیمی بیلن, ارال ده گی ایکّی طرف آره سیده موازنه نی بوزیب گینه قویمه ی, عملاً طرف بولیب قالگن وضعیتده.  امریکا قوشمه ایالتلری, بونده ی آدیم لر بیلن قبرس مسئله سی نینگ عادلانه, قالووچی و دواملی بیر شکلده ییچیلیشی بوییچه مثبت رول اوینه ش امکانیتی نی قولدن بیریب قویماقده" دییه قید ایتیلدی.
تورکیه نینگ گرنتی ایتووچی صفتی گه دقت قره تیلگن بیاناتده, قبرس تورک خلقی نینگ امنیتی نی تامین ایتیش مقصدی بیلن کیره کلی هرخیل اقدام نینگ قیلینه دیگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
